**Crysis 3** on Crytekin kehittämä ja Electronic Artsin julkaisema ensimmäisen persoonan ammuntapeli. Peli julkaistiin Microsoft Windowsille, PlayStation 3:lle ja Xbox 360:lle helmikuussa 2013.

Juoni
-----

*Crysis 3* sijoittuu vuoden 2047 New Yorkiin, 24 vuotta *Crysis 2*:n tapahtumien jälkeen. New York on korruptoituneen CELL-yhtiön luomassa nanokuvussa. Kuvun alla on ylikasvaneita puita, soita ja jokia. Kuvun sisällä on seitsemän erilaista ympäristöä, jotka tunnetaan nimellä seitsemän ihmettä. Pelihahmon sanotaan olevan kostoretkellä, kun hän sai tietää CELL:n motiivit rakentaa kupu.

Pelaaminen
----------

### Moninpeli

Enimmillään 16 pelaajaa Microsoft Windowsilla ja 12 pelaajaa konsoleilla on mahdollista olla yhdessä moninpelissä. Moninpeli käyttää Originia, johon pelaajalle vaaditaan tili. Pelissä on kahdeksan eri pelimuotoa, ja 12 karttaa.

Kehitys
-------

EA paljasti vahingossa *Crysis 3*:n nettikaupassaan huhtikuussa 2012.

Kun *Crysis 2* sai palautetta Windows-pelaajilta siitä, että sen grafiikat oli suunniteltu konsolien tekniset rajoitukset huomioon ottaen, Crytekin toimitusjohtaja ilmoitti, että peli tulee kuvaannollisesti "sulattamaan tietokoneita" johtuen sen järjestelmävaatimuksista. Pelin Windows-versio vaatii DirectX 11 -yhteensopivan näytönohjaimen ja käyttöjärjestelmän. *Crysis 3* käyttää CryEngine 3 -pelimoottorin uusimpia ominaisuuksia, kuten volumetrista valaistusta, displacement-mappingia, parannettuja dynaamisia tekstuureja ja kasvillisuutta sekä parannettua valaistusta ja varjoja. Osa näistä kehittyneistä ominaisuuksista toimii vain Windowsilla parhaat kuva-asetukset päällä.

Suljettu alfatestaus aloitettiin valituilla käyttäjillä lokakuussa 2012. Alphassa oli mukana kartta "Museum" ja pelimuoto "Crash Site". Beetatestaus aloitettiin 29. tammikuuta 2013 ja päättyi 12. helmikuuta. Crytek ja EA ilmoittivat, että betaan osallistui kolme miljoonaa pelaajaa.

Markkinointi
------------

Elokuvan tekijä Albert Hughes valittiin tekemään *The 7 Wonders of Crysis 3* -lyhytsarja, jonka jokainen osa edusti erilaista pelin osa-aluetta.

Vastaanotto
-----------

Peli on saanut pääasiassa positiivista palautetta. IGN:n arvio pelistä oli 8,5. Arvostelussa kehuttiin pelin tarinaa, grafiikoita ja kontrolleja.

Lähteet
-------

1. ↑  Julkaisupäivä varmistettu gamespy.com.  Arkistoitu 29.1.2013. Viitattu 3.3.2013.
2. ↑  Crysisin julkaisu ilmoitettu gamespot.com. Viitattu 3.3.2013.
3. ↑  Sulatamme tietokoneita pcgamer.com. Viitattu 3.3.2013.
4. ↑  Järjestelmä vaatimukset joystiq.com. Viitattu 3.3.2013.
5. ↑  CryENGINE 3 Presentation at Crytek (Crysis 3 Community Day) youtube.com. Viitattu 3.3.2013.
6. ↑  Beta-testaus crysis.com.  Arkistoitu 31.1.2013. Viitattu 3.3.2013.
7. ↑  3miljoonaa osallistui betaan vg247.com. Viitattu 3.3.2013.
8. ↑  virallinen sivu crysis.com.  Arkistoitu 15.3.2013. Viitattu 3.3.2013.
9. ↑  Crysis 3 youtube.com. Viitattu 3.3.2013.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Crytek |
| --- |
|  |
| *Far Cry* -sarja | 
* *Far Cry*

 |
|  |
| *Crysis*-sarja | 
* *Crysis*
* *Crysis Warhead*
* *Crysis 2*
* *Crysis 3*

 |
|  |
| Muut pelit | 
* *Robinson: The Journey*
* *Ryse: Son of Rome*
* *Warface*

 |
|  |
| Muut tuotteet | 
* CryEngine

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.